Omkring halv fem mandag eftermiddag kørte en tysk indregistreret lastbil galt på vej fra Skagen mod Frederikshavn omkring en rundkørsel ved Ålbæk og Jerup. Det oplyser Nordjyllands Politi. Nu ligger lastbilen i grøften, og trafikken kan sagtens komme forbi. Omkring klokken 20.15 vil bilen dog blive taget op af grøften og der kan være nogle trafikale problemer i den forbindelse. Der skete ingen personskade ved ulykken.

Opsummering:
En lastbil fuld af fiskemel kørte galt her til eftermiddag. Nu ligger den i grøften.